text: राम रहीम के साथ रिश्तों को लेकर अपने पूर्व पति विश्वास गुप्ता द्वारा लगाये गये आरोपों पर हनीप्रीत ने कहा, ‘‘मैं समझ नहीं पा रही हूं कि कोई भी कैसे एक पिता और उनकी पुत्री के बीच पवित्र रिश्ते पर अंगुली उठा सकता है। ऐसे आरोपों को लेकर इन लोगों के पास क्या सबूत है। जो इस तरह की अफवाहें फैला रहे हैं कृपया उन पर विश्वास ना करें।’’ डेरा के कुछ ‘प्रमुख लोग’ और अपने ‘पूर्व पति’ द्वारा लगाये गये इन आरोपों के बारे में पूछे जाने के बारे में हनीप्रीत ने कहा, ‘‘क्या वे प्रमुख लोग हैं। क्यो कोई उन्हें जानता है, वे कौन हैं। जहां तक विश्वास गुप्ता की बात है तो मैं उनके बारे में बात नहीं करना चाहती।’’ सिरसा स्थित डेरा में कंकाल मिट्टी में दबाए जाने के बारे में हनीप्रीत ने कहा ‘‘क्या किसी को कंकाल मिले हैं। मेरे पापा के बारे में जो कहा जा रहा है, तो मैं यही कहूंगी कि वह बेकसूर हैं और समय आने पर आप भी यह खुद देखेंगे।’'